簡州性上人求語
作者：釋紹曇
朝代：宋

paragraphs: 春山杜鵑啼，苦勸人歸去。
聲碎竹林風，血染花梢雨。
我老無家可得歸，蘿窗睡飽雲黏衣。
山童推枕破殘夢，報道有僧開竹扉。
何方聖者來尋討，解包颺下青龍鈔。
便欲庭前縱火焚，浄地豈容狼藉了。
問渠何日離飛來，兩月奔馳未到家。
好勸急歸休歇去，春風落盡武林花。